# **DECIZIA ETAPEI DE ÎNCADRARE**

## NR. PROIECT din 19.06.2018.

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în mun. Miercurea Ciuc, str. P-ța Libertății, nr. 5, jud. Harghita, înregistrată la APM Harghita cu nr. 1880/01.03.2018, în baza:

**- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

- Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.06.2018, că proiectul **, “ Reabilitare sistem rutier DJ 138 A, km 0+000 – 5+250 (elaborare DALI+PAC+PT) ”** propus a fi amplasat în mun. Miercurea Ciuc, com. Ciceu zona Harghita Băi, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Sectorul de drum km 0+000-5+250 își are originea în drumul național DN13A, în zona km 116+000al acestuia. Suprafața sectorului de drum este de 42.000 mp iar terenul aferent are o suprafață de 73.500 mp.

Terenul pe care se află sectorul de drum analizat este în domeniul public al județului Harghita, în administrarea Consiliul Județean Harghita, amplasat în intravilanul și extravilanul localității Miercurea Ciuc și a comunei Ciceu, având folosință actuală de drum județean DJ 138A.

Soluția propusă în cazul de față are rolul de a elimina vulnerabilitățile construcției existente (drum) cazuată de factori de risc naturali. Prin realizarea lucrărilor se asigură condiții minimale de infrastructură rutieră si totodata o dezvoltare zonala echilibrata din punct de vedere al retelei de transport rutier.

De asemenea lucrarile prevazute in prezenta documentatie previn aparitia unor degradari sau accentuarea defectelor actuale. Per total complexitatea lucrării este una redusă neputând fi asociați factori de risc semnificativi.

Drumul județean pe sectorul analizat este cu structura rigidă din dale de beton, aflat într-o stare avansată de degradare, prezentand fisuri, ruperi, denivelari și gropi de dimensiuni mari.

Degradările semnalate au tendinte de extindere și implicit conduc la periclitatea sigurantei circulatiei si a confortului participantilor la trafic. Sectorul de drum fiind intens circulat, conditiile actuale duc la favorizarea accidentelor rutiere din cauza diferentei structurii rutiere.

În urma investigațiilor pentru drumul studiat capacitatea portantă a fost apreciată ca fiind REA, din cauza defectiunilor identificate. Se poate însa estima faptul ca datorita stratificatiei existente pierderea capacitatii portante se va face destul de rapid dacă traficul va crește, astfel încat capacitatea portantă actuală nu este relevantă.

**Caracteristicile proiectului:**

Lungimea sectorului de drum ce face obiectul investitiei este de **5250m**. Suprafața sectorului de drum este de **42000mp** iar cea a terenului aferent este de de **73500mp.**

Se urmăreşte traseul existent, pentru prevenirea angajării unor lucrări foarte costisitoare şi ocupării unor suprafeţe de teren ce nu au folosinţă de drum şi nu aparţin domeniului public. Traseul proiectat are în vedere o uşoară îmbunătăţire a elementelor geometrice ale curbelor existente.

S-au amenajat urmatoarele :

|  |  |  |
| --- | --- | --- |
| Nr. de curbe | Razele curbelor minim, maxim[m] | Nr. de aliniamente |
| 42 | min = 20m  max= 400m | 45 |

Pe traseu s-a amenajat și 1 frântura.

S-au prevăzut 2 zone de parcari auto una pe partea stângă a drumului si una pe partea dreapta a drumului. Cele 2 parcari auto se regăsesc la următoarele poziții kilometrice

- km 0+103.50 – 0+128.50, L= 25,00m

- km 0+533 – 0+553, L=20.00m

S-au amenajat 2 drumuri laterale astfel:

|  |  |  |  |
| --- | --- | --- | --- |
| Drum | Poziție drumuri laterale | | Dimensiuni |
| Poziție km | partea |
| DJ138 | 4+360 | stanga | L=10,00m, l=4,00m, Stot=55mp |
| 3+303 | stanga | L=5,00m, l=4,00m, Stot=25mp |
| 2+863 | dreapta | L=10,00, l=4,00, Stot=60mp |

În profil longitudinal linia roşie s-a asezat astfel încât să se copieze profilul existent, pentru a nu genera cantități mari de material de umplere și nici necesitatea subțierii dalei de beton.

Astfel, în afară de grosimea sistemului rutier au mai rezultat și cantități mici pentru preluarea denivelărilor.

Având în vedere ca pasul de proiectare este de 20 de m, în situațiile în care diferența între cota proiectată și nivelul terenului din profilului longitudinal nu corespunde întocmai grosimii sistemului rutier, se va lua ca referință profilul transversal tip.

|  |  |
| --- | --- |
| Racordari verticale (minime, maxime) [m] | Declivitati (minime,maxime)  [%] |
| Rmin=600  Rmax=4500 | Imin=1,69  Imax=11,34 |

Profil transversal

Drumul s-a prevazut cu două benzi de circulație având următoarele elemente, corespunzătoare unui drum de clasă tehnică IV

- parte carosabilă: 7.00 m, cu transversală unică (2,50%)

- acostamente: 2 x 0.50 m, cu pantă transversală de 4,00%

- s-au prevazut supralargiri si suprainaltari conform planurilor de situatie

Structura rutieră adoptată este:

* 4 cm - strat de uzură din beton asfaltic BAPC16 conform AND605 ( BA16rul conform SR EN 13108);
* 6 cm + 10% preluare denivelări - strat de legatură din beton asfaltic deschis BADPC20 conform AND605 (BA20leg conform SR EN 13108-1:2008);
* Geocompozit antifisură;
* Reparații locale sau înlocuire dale degradate;

- Dalele care prezinta tasari, rupturi de colt sau fenomenul de pompaj var fi scoase prin spargere dupa care se sapa pe o adancime de 10-15 cm, se completeaza cu piatra sparta (dar nu mai putin de 20cm) pana la nivelul cotei dalelor existente care se pastreaza, dupa care se aplica sistemul rutier. Geocompozitul antifisura se va aplica inclusiv pe zonele cu piatra sparta (sub stratul de mixtura asfaltica).

- Dalele care prezintă rupturi de colț se repară doar pe zonele afectare. Nu este necesară înlocuirea totală a acestora.

- Dalele se curăță de materiale, de vegetație, se decolmatează și se detensionează, după care rosturile se vor umple cu mastic bituminos. Ulterior se amorsează pentru închiderea porozității cu 0,4 litri emulsie/mp.

Acostamentele se vor realiza din balast în grosime de 15 cm pe toată lățimea.

Scurgerea apelor

Scurgerea apelor se va realiza prin pantele părții carosabile către șanțurile existente.

Șanțurile existente se află în general în stare bună însă există și zone degradate care se vor trata astfel:

* Acostamentul betonat se va reface în întregime pentru a se racorda la noua cotă a părții carosabile.
* Pe zonele cu degradări se va reface pereul din beton al șanțului.
* Se vor executa și sectoare de șanturi betonate noi, inclusiv cu acostamentul adiacent.
* Sectoarele de șant care se vor păstra se vor curăța și decolmata.

Pe traseu s-au identificat 12 podețe tubulare și 6 podețe dalate, poziționate transversal drumului. La acestea se vor executa lucrări de decolmatare și curățare a tuburilor și se vor reface camerele de cădere. De asemnea se vor executa reparații și refaceri la timpane.

Se vor executa și 3 podete tubulare noi, D600 la drumuri sau accesuri laterale.

Toate aceste lucrări sunt detaliate în tabelul de mai jos:

|  |  |  |  |
| --- | --- | --- | --- |
| Lucrări la podețe | | | |
| Pozitie | | Tip de podeț existent | Lucrari propuse |
| km | pozitie |
| 4+900,00 | ax drum | dalat | reparatii la timpane, decolmatare, amenajari amonte si aval |
| 4+660,00 | acces lateral stanga | - | Se executa podet tubular nou D600, L=7,50m |
| 4+641,00 | ax drum | dalat | reparatii la timpane, decolmatare, amenajari amonte si aval |
| 4+250,00 | ax drum | tubular | reparatii la timpane si refacere camera de cadere, decolmatare |
| 3+831,00 | ax drum | tubular | reparatii la timpane, refacere camerea de cadere, decolmatare, amenajare aval |
| 3+749,00 | ax drum | tubular | reparatii la timpane, refacere camerea de cadere, decolmatare, amenajare aval |
| 3+675,00 | ax drum | dalat | reparatii la timpane, decolmatare, amenajari amonte si aval |
| 3+534,00 | ax drum | dalat | reparatii la timpane, decolmatare, amenajari amonte si aval |
| 3+359,00 | ax drum | dalat | reparatii la timpane, decolmatare, amenajari amonte si aval |
| 3+303,00 | drum lateral dreapta | - | Se executa podet tubular nou D600, L=7,50m |
| 3+271,00 | ax drum | tubular | reparatii la timpane, decolmatare, refacere camera de cadere |
| 2+976,00 | ax drum | tubular | decolmatare, refacere timpane si camera de cadere |
| 2+641,00 | ax drum | tubular | decolmatare, refacere timpan aval, amenajare aval |
| 2+528,00 | ax drum | tubular | decolmatare, refacere timpan aval, amenajare aval |
| 1+767,00 | ax drum | tubular | decolmatare, reparatii timpane, refacere camera de cadere |
| 1+648,50 | ax drum | tubular | decolmatare, reparatii timpane, refacere camera de cadere |
| 1+554,00 | ax drum | tubular | decolmatare, reparatii timpane, refacere camera de cadere |
| 1+358,00 | ax drum | tubular | decolmatare, reparatii timpane, refacere camera de cadere |
| 0+970,50 | ax drum | dalat | reparatii la timpane, decolmatare, amenajari amonte si aval |
| 0+640,00 | ax drum | - | Se executa podet tubular nou D600, L=10,00m |
| 0+040,00 | acces lateral dreapta | - | decolmatare, executie camere de vizitare |

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul și extravilanul mun. Miercurea Ciuc, com. Ciceu în proprietate publică *conform Certificatului de urbanism nr. 60/04.04.2017 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul mun. Miercurea Ciuc, com. Ciceu.*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizul de gospodărire a apelor nr. 16 din 15.05.2018 emis de ANAR ABA OLT.

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán